si
It
ij
Van alsulck questien als een wijle geweest is tusschen jorijse
de crijte ende lijsbeth van scaffen zijn huysvrouwe weduwe
goorts wijlen dekens als tochtersse der goeden hier na bescreve
in deen zijde ende jan dekenr brueder des voirscreven wijlen
goorts met janne airts oom desselfs jans in dande Alse
van eenen boenderlants gelegen te hevle tusschen den
steenberchbosch ende den eelens wech Item van sesse dachmale
lants in eenen stucke onder vaelbeke tusschen den goeden
jans wijlen van wynghe ende janne de weert Item van
eenen dachmale lants geleghen aen den eelens wech
neven den goeden henricx van assche Item van eenen
halven boender lants gheleghen aldair neven den goeden
jans de weert ende jans de rademakere Item
van tderdendeel van eenen boender lants gheleghen
aenden herwech vanden eelensborre neven den goeden
jans wijlen van wynghe voirscreven sijn de
der poente na
voirscreven parten mynlijck overcomen ende eens
bescreve en die gelooft te voldoene
wordden des hier nae ghescreven steet Inden
yersten dat de voirscreven jorijs ende zijn
wijff afgaende ende quijtschelden allet recht
actie ende aensprake die de voirscreven weduwe
heeft oft hebben soude moeghen als tochtersse